Spojená škola - Gymnázium sv. Jána Bosca

Spojená škola v Novej Dubnici sa skladá z organizačných zložiek ZŠ, MŠ, gymnázium a SOŠ. V roku 1991 vznikla základná škola a v roku 1992 gymnázium. V tom, čase bol zriaďovateľom biskupský úrad Nitrianskej diecézy. Vznikom Žilinskej diecézy prešli zriaďovateľské kompetencie pod biskupský úrad v Žiline. Od 1. decembra 2004 je gymnázium súčasťou Spojenej školy sv. Jána Bosca v Novej Dubnici. Gymnázium má 4-ročnú a 8-ročnú formu štúdia. Je to všeobecnovzdelávacia škola s vlastnými rozšírujúcimi predmetmi Rétorika, Náboženstvo, možnosťou voľby seminárov v maturitnom ročníku a možnosťou absolvovať ako nepovinné hodiny informatické predmety z odboru technické lýceum.Ako prvý cudzí jazyk sa vyučuje angličtina, ako druhý cudzí jazyk sa vyučuje nemecký jazyk. Kvalitné výsledky dosahuje v umiestňovaní študentov na vysoké školy medicínskeho zamerania. Spolu s gymnáziom funguje aj Stredná odborná škola informačných technológií s odborom technické lýceum, ktoré je zamerané na informatiku v spojení s elektrotechnikou.

Referencie

Externé odkazy 
 Stránka školy 

Gymnáziá na Slovensku
Nová Dubnica
Školy v okrese Ilava